**JELGAVAS VALSTSPILSĒTAS PAŠVALDĪBAS 2024. GADA 23.MAIJA**

**SAISTOŠO NOTEIKUMU NR.24-\_\_**

**“JELGAVAS VALSTSPILSĒTAS PAŠVALDĪBAS TERITORIJAS KOPŠANAS UN BŪVJU UZTURĒŠNAS SAISTOŠIE NOTEIKUMI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums**  | Šobrīd kārtību, kādā kopjama Jelgavas valstspilsētas pašvaldības (turpmāk – Pašvaldība) teritorija, uzturamas būves (ēkas), kā arī administratīvā atbildība par šo noteikumu neievērošanu noteikta Jelgavas valstspilsētas pašvaldības 2022. gada 28. oktobra saistošajos noteikumos Nr.22-36 “Jelgavas valstspilsētas pašvaldības teritorijas kopšanas un būvju uzturēšanas saistošie noteikumi”, izdoti saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" [43. panta](https://likumi.lv/ta/id/57255-par-pasvaldibam#p43) pirmās daļas 5. un 6. punktu un piemērojami līdz 2024. gada 30. jūnijam.Pašvaldību likuma pārējās noteikumu 6. punktā noteikts pienākums pašvaldības domei izvērtēt uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdot jaunus saistošos noteikumus atbilstoši Pašvaldību likumā ietvertajam pilnvarojumam līdz 2024. gada 30. jūnijam.Saskaņā ar Pašvaldību likuma 45. panta pirmās daļas 3. un 4. punktu Dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, šādos jautājumos:- par teritoriju un būvju uzturēšanu, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, -par īpašumam piegulošu, publiskā lietošanā nodotu pašvaldības teritoriju (gājēju ietves un zālāji līdz brauktuves malai, izņemot sabiedriskā transporta pieturvietas) kopšanu.Saistošajos noteikumos var noteikt prasības būves fasādei un citu ārējo konstrukciju tehniskajam stāvoklim vai ārējam izskatam pilsētvides ainavas vai ainaviski vērtīgās teritorijās.Atbilstoši Ministru kabineta 2010. gada 28. septembra noteikumu Nr. 906 "Dzīvojamās mājas sanitārās apkopes noteikumi" 4. punktam, Pašvaldība var noteikt kārtību, kādā veicami saistošajos noteikumos noteiktie teritorijas sakopšanas darbi.Saistošie noteikumi “Jelgavas valstspilsētas pašvaldības teritorijas kopšanas un būvju uzturēšanas saistošie noteikumi” (turpmāk - saistošie noteikumi) sagatavoti atbilstoši spēkā esošajam normatīvajam regulējumam. Saistošo noteikumu mērķis ir noteikt kārtību, kādā kopjama Pašvaldības administratīvā teritorija, uzturamas būves, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, kā arī administratīvā atbildība par saistošo noteikumu neievērošanu.Saistošo noteikumu mērķis panākt, lai nekustamo īpašumu īpašnieks vai tiesiskais valdītājs, būves īpašnieks un daudzdzīvokļu dzīvojamās mājas pārvaldnieks vai dzīvokļu īpašnieku kopība pienācīgi koptu nekustamam īpašumam un tam piegulošo publiskā lietošanā nodoto Pašvaldības teritoriju. Tādējādi tiek nodrošināta Pašvaldības teritorijas sakoptība un sanitārā tīrība, kas nodrošina iedzīvotāju kopējās publiskās intereses dzīvot labiekārtotā un sanitāri tīrā teritorijā.Attiecībā uz īpašumam piegulošo teritoriju saistošajos noteikumos ir noteikta platība uz kādu attiecas pienākums kopt īpašumam piegulošo, publiskā lietošanā nodotu Pašvaldības teritoriju. Pašvaldība īpašumam piegulošās teritorijas robežu, t.i., ne vairāk kā piecus metrus no fiziskas personas nekustamā īpašuma vai daudzdzīvokļu dzīvojamās mājas funkcionāli nepieciešamā zemesgabala robežas, vai desmit metrus no juridiskas personas nekustamā īpašuma robežas, ir noteikusi, ņemot vērā Pašvaldības iepriekšējo praksi un Pašvaldības finansiālās iespējas, kā arī līdzšinējo Pašvaldības līdzdalību teritorijas kopšanā.Ministru kabineta 2010. gada 28. septembra noteikumi Nr. 906 "Dzīvojamās mājas sanitārās apkopes noteikumi" noteic regulāri veicamos teritorijas sakopšanas darbus, tādēļ attiecībā uz daudzdzīvokļu dzīvojamām mājā saistošajos noteikumos noteikta tikai teritorijas sakopšanas veicamo  darbu kārtība. Savukārt uz pārējo dzīvojamo ēku un nedzīvojamo ēku īpašniekiem un tiesiskajiem valdītājiem noteikts veicamās darbības, lai tiktu nodrošināta Pašvaldības teritorijas sakoptība un sanitārā tīrība.Attiecībā uz teritorijas kopšanu saistošie noteikumi paredz zāliena nopļaušanu, nepieļaujot zāles garumu virs 20 cm. Lai arī minētā norma var šķist ierobežojoša, tomēr tā ietverta saistošajos noteikumos ar mērķi nepieļaut kaitēkļiem labvēlīgas vides radīšanu.  Ņemot vērā minēto, lai aizsargātu sabiedrības drošību ir noteikta prasības zāles garumam arī neapbūvētu zemesgabalu teritorijām pilsētā. Minētā norma iestrādāta, lai mazinātu ērču daudzumu, kā arī citu kaitēkļu apjomu, tādējādi nodrošinot sanitāro tīrību un aizsargājot sabiedrības veselību, drošību.Saistošajos noteikumos ir noteiktas prasības attiecībā uz nedzīvojamās ēkas un neapbūvēta nekustamā īpašuma teritorijas kopšanu, paredzēti atvieglojumi un to piešķiršanas kārtība nekustamo īpašumu īpašniekiem par īpašumiem piegulošās teritorijas kopšanu, ka arī noteiktas prasības būvju fasādei un citu ārējo konstrukciju uzturēšanai.Administratīvā pārkāpuma procesu veic Pašvaldības iestāde "Jelgavas pašvaldības policija". Par saistošo noteikumu 4., 8., 9., 15. un 17. punktā prasību neievērošanu ir paredzēta administratīvā atbildība – brīdinājums vai naudas sods.Nosakot administratīvā soda veidu un mēru, ņem vērā izdarītā pārkāpuma raksturu, pie atbildības saucamās personas personību (juridiskai personai – reputāciju),mantisko stāvokli, pārkāpuma izdarīšanas apstākļus, atbildību mīkstinošos un pastiprinošos apstākļus.Administratīvais sods paredzēts ar mērķi – atturēt privātpersonas no pārkāpuma izdarīšanas, aizstāvēt pārējo iedzīvotāju tiesības dzīvot sakoptā, tīrā un skaistā vidē.Saistošo noteikumu mērķis nav sodīt pēc iespējas vairāk personas, bet gan nodrošināt publiski pieejamo zaļo zonu un stādījumu aizsardzību Pašvaldības administratīvajā teritorijā.Tādējādi nodrošinot sanitāro tīrību un aizsargājot sabiedrības drošību. Laicīgi nenopļauta zāle, nesavāktas nokritušas lapas, nokaltušie augi vai zari bojā apkārtesošo ainavu Pašvaldības teritorijā. Nenotīrīts sniegs, lāstekas vai ledus no ēkas fasādes elementiem vai nenotīrīts sniegs vai ledus no ietvēm vai brauktuvēm var apdraudēt gājēju drošību un transporta kustību. |
| **2. Fiskālā ietekme uz pašvaldības budžetu** |  Lai īstenotu saistošos noteikumus, pašvaldības budžetā papildu līdzekļi nav nepieciešami. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Nav sociālās ietekmes, nav ietekmes uz uzņēmējdarbības vidi pašvaldības teritorijā un nav ietekmes uz konkurenciIr labvēlīga ietekme uz vidi un uz iedzīvotāju veselību, jo mazināsies ērces, kaitēkļi u.t.t. |
| **4. Ietekme uz administratīvajām procedūrām un to izmaksām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | Neietekmē. Saistošo noteikumu izpilde neietekmēs tās institūcijas funkcijas un uzdevumus, kura nodrošinās saistošo noteikumu izpildi. |
| **5. Ietekme uz pašvaldības funkcijām un cilvēkresursiem** | Neietekmē. |
| **6. Informācija par izpildes nodrošināšanu** | Saistošo noteikumu izpildē nav paredzēts izveidot jaunu institūciju. |
| **7. Prasību un izmaksu samērīgums pret ieguvumiem, ko sniedz mērķa sasniegšana** |  Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 08.05.2024. tiks publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 21.05.2024. |

Jelgavas valstspilsētas pašvaldības domes priekšsēdētājs A. Rāviņš